Document ID: 32015R0263

KOMISIJAS REGULA (ES) 2015/263
(2015. gada 16. janvāris),
ar ko groza I-IV pielikumu Padomes Regulai (EK) Nr. 44/2001 par jurisdikciju un spriedumu atzīšanu un izpildi civillietās un komerclietās
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 22. decembra Regulu (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (1) un jo īpaši tās 74. panta 1. punktu,
tā kā:
(1)
Regulas (EK) Nr. 44/2001 I pielikumā ir ietvertas regulas 3. panta 2. punktā un 4. panta 2. punktā minētās, attiecīgajās valstīs spēkā esošās jurisdikcijas normas. II pielikumā ir minētas tiesas (vai attiecīgi kompetentās iestādes), kurām dalībvalstīs ir piekritīga izpildāmības pasludināšanas pieteikumu izskatīšana. III pielikumā ir minētas tiesas, kurās var pārsūdzēt lēmumus par izpildāmības pasludināšanu, savukārt IV pielikumā ir izklāstītas iespējas šādus lēmumus pārsūdzēt augstākās instances tiesā.
(2)
Regulas (EK) Nr. 44/2001 pielikumi vairākkārt ir tikuši grozīti; pēdējie grozījumi tika izdarīti ar Komisijas Regulu (EK) Nr. 566/2013 (2).
(3)
Dalībvalstis ir informējušas Komisiju par papildu izmaiņām attiecībā uz I-IV pielikumā iekļautajiem sarakstiem. Tādēļ būtu lietderīgi publicēt ikviena šajos pielikumos iekļautā saraksta konsolidēto versiju.
(4)
Saskaņā ar 2. pantu Nolīgumā starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (3) šī regula Eiropas Savienības un Dānijas attiecībās būtu jāpiemēro, ievērojot starptautiskās tiesības.
(5)
Tādēļ Regula (EK) Nr. 44/2001 būtu atbilstoši jāgroza,
IR PIEŅĒMUSI ŠO REGULU.
1. pants
Regulas (EK) Nr. 44/2001 I-IV pielikums tiek aizstāts ar šīs regulas pielikumā ietverto tekstu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
Briselē, 2015. gada 16. janvārī

Labels: 3
11